eyi 30. Abantsundu e Koloni bebeyekwe bavota ngoku- ngelilo isiko, ukuvota ngomhlaba nenqugwala elisemhlabeni omiwe ngobuzwe. Ke ngoluhlobo ndibonile ukuba ivoti iyonakala, makuvotwe ngomteto, nje ngoko unjalo nape- sheya. Ngohlobo oludala (utsho u Rulumente) kungene evotini namadungudwane atengwa nge mbodlcla ozinkanti, ete ngoko into eyivoti yagxokeka.

U Mr. Gontshi ute nayo ngokwako akamfuni lo Rulumente ka Sir Gordon Sprigg wonze lo mteto, yona lotnteto uwuxasa ngecala lohlanga. Kodwa uyakumbula e Qonce kunyulwa um meli e Palamonto, ebona abantu bogolwa ozinkanti beto- ngwa ngambodlela ukuba bavote. Ke u Rulumente uti ba­ntu bam isimo esinje evotini asinakusinyainozola. Ngoku ndenza umkoto onje umntu oyakuba nelungelo lokuvota makake uxande lwexabiso lwe £25 ukuze ndimtembe ndimkulule ezipasini, ndimngenise ebupakatini, kuba tina kowotu asikolwa ukuba umntu mahlalo enqukuveni, akile, ewumile umhlaba. Tina simbona ohlala enq'ukuveni ukuba usahlala ententeni, usacopile, intliziyo yake ingeka voti, engekayitobeli nemiteto, mhlaumbi esacinga imfazwe, nje ngomutu ohleli emnqubeni. Ke kulo mbuso wam Rulu­mente, ukuze ndiqonde okunene ukuba ningabantu bam abafuna ukuzitoba kum, yakani ingxande, eziyakuba sihla- hla sokuba nimi emhlabeni endininike wona, ninomnqwe- no wokuqubela pambili nje ngohlanga ukuze ndibone ukuba nilifanele ilungelo levoti, ndize kunikulula kwi miteto ebandezeleyo. Yiyo ke into etetwa ngu Rulume­nte wale Koloni, ngalo mteto mtsha. Ke i Koloni yona ibenile, iti yona—“ Hayi masiyekwe sivote ngokwakudala, itsbo ke yabenela pesheya. Ke ngoku i Koloni igwetyiwe kweso sibeno. Ngako ke nokuba u Tung’umlomo useleni- bikele, msani ukuzilibazisa ngaso, qondani lo mteto ukoyo. IT Mr. Gontshi ufunde imbalelwano ebi kwi *Cape Argus* ka November 18th 1887, epakati ko Sir T. Holland, no Mhle- kazi, i Ruluneli no Sir T. Upington, exela ukungamke- lwa kwe sibeno yi Nkosazana. Lo Mteto ngecala leha- mbiso yohlanga oluntsundu ulunge kanye, nokuba u Rulumente wenze iqinga na. Kodwa isipelo sesokuba uyakwenza inkutalo yabantsundu eluhlangeni. Kuko intshukumo yokubeka pambili nokubeka emva. U Tung’umlomo ngokubena ufune ukuba sifumane sigcine ubuninzi evotini ngohlobo olungekona sikweni, udolisa uhlanga. Unje ngomfazi onobubele obugqitileyo ohlala emsingatile umntwana, anganiki ituba lokuhlala nokukasa, nokuqingqa, nokuhamba, emenza isidodo. Umteto lo mtsha wona, uyiziniya ebexesha uhlanga oluntsundu ukuba luyisebenzele ivoti ngenkutalo nangemisebenzi. Umteto lo wenzelela inkutalo nenqubelo pambili yo hla- nga. Amakoboka ase America, ake apantsi kwomteto onzima wokuba ati ngokuba emnyama, ubunqina bawobu- ngabi nakutatyatwa ngumntu omhlope. Ama America agu- qa ngamadolo, asebenza amhlope ngokubona imisebenzi yawo yenkutalo nokukanya, awuguqula umteto, akwabiko mketo. Tina ke ngentwana encinane ati u Rulumente yekani bantu bam ndinihluze ngoku, ndininike amalungelo atile, sisuke siti siyabena. Xa besitobile sakuhlutwa imipu yetu, eyona nto yayiyimbandezelo kuti asabena, singade namhla okukona kuwiswe umteto onje ukulunga sibene na ? Ewe ngalomteto baninzi abantsundu abaya kusala babe ngapandle kwevoti ngenxa yokungabi nazindlu zengxa- nde. Lityala likabani na ke elo? Lusizi okunene olo, ko­dwa lusizi olubangwa yihambiso yo hlanga. Kunokubaibe yimbandezelo ebangwa ngu Rulumente, umteto awuna- kutintelwa zimeko zohlanga. I Rafu inomteto, ayitinte- lwanga zintswelo zabantu. Simelwe njengohlanga oloyisi- weyo ukuba sigobe, asiyiyo into enzima eluhlangeni ukwaka ingxande ze £25. Abantsundu banayo impahla, mabacite lompahla, benze isiqiniselo esimiyo sokuvota esingangenwa silo. Ongenayo impahla makalisebenzele ilungelo. Umteto lo ulungile, uza kwenza ukulunga okukulu eluhlangeni, uyacola ukuba wenziwe.

Ekugqibeleni u Mr. Gontshi ucele ukuba kuxaswe unyulo luka Col. Griffith, etete iyure yonke, uhleli pantsi.

Emva kwemibuzo emikulu yamagqweta, ngalo mteto mtsha, eyipendula u Mr. Gontshi, uyivalile intlanganiso. U Mr. Thomas Tshacile, ubulele u Mr. Gontshi ngokuba- cazela umteto wevoti, wayaleza ukuba angadinwa ukuka- nyisela uhlanga, ute yena lo mteto mtsha uyakolwa nguwo, uyakwenza nje ngoko afunayo.

Nge 1st December, u Mr. Gontshi uhlangene nempi yase Clarkebury, (u Mgwali wase Batenjini). Inteto yake ibe kwanje ngeyase Nyanga ekugqibeleni. Amanene akona anezindlu zokuvota awatumele amagama awo, ati amanene anje ngo Messrs. Vokoxo, Tolibadi, namanye abule-

la ngokucazwa komteto omtsha, awuvuma ukuba ulungile mawenziwe. Nalapo imibuzo yafakwa ku Mr. Gontshi ngalo mteto mtsha.

Ngo 3rd December.—U Manyano lwabantsundu lwahla- ngana e Ndakana kwa Mr. Thomas Gubuda.

U Mr. J. Mazamisa wayesesihlalweni.

Imicimbi yentlanganiso yaba yile—1 Kwangeniswa ama­gama amalungu amatsha—awaba maninzi. 2 Kwacelwa u Mr. Gontshi ukuba enze ingxelo ngehambo yake e Ba­tenjini ngokucaza umteto wevoti. 3 Kwagqitywa ukuba intlanganiso imxase u Col. Griffith elunyulweni lomelo e Palamente, aze ukuba unyulwe apatiswe ezindawo zone— 1 Ukuba angenise ukuba abakileyo babe neziqiniselo *ze-* mizi. 2 Ukuba alucase ucando lwezikonkwane. 3 Ukuba axase icala lemfundo yaba Ntsundu nokuba u Rulumente angayinqumli imali yotitshala. 4 Nokuba izibonda mazi batalwe.

Nge 5th December.—Amalungu o Manyano lwabantsu­ndu nabanye abantu bahlangana no Col. Griffith e Hlobo kwa Mr. John Mazamisa apo emveni kokuba ebuziwe u Col. Griffith’ ngezindawo zone zikankanyiweyo, intla­nganiso yaba moya mnye ekumxaseni u Col. Griffith elu- ngelweni lomelo.

Nge 7th December.—U Mr. Mazamisa no Mr. Gontshi egameni lo Manyano lwabantsundu baba nentlanganiso kwa Mr. L. Mdalane e Ngxakaxa, yokucaza umteto wevoti. Amanene ase Ngxakaxa akolwa abulela ukucazwa ko mteto, atembisa ukubako kwi ntlanganiso ye 16th Dece­mber Emgcwe yo Manyano lwabantsundu, kwa Mr. Samuel Dingiswayo besebenza kunye ne ntlanganiso.

UMYOLELO KA 1887.

[IVELA KU J. E. B.]

Bantu behlabati, bantwana baka Tixo, sendiqauka, amandla am selepela ngoku ndigugile sendilixego sendiha- gele. Ndafika kuni ngovuyo nangobuhle mhla ndafika, sendihlalele ukunduluka zintsizi, namashwa. Ndeza pa- kati kwenu ndipilile, ndimtsha, namhla ndinishiya ndalu- pele, ndipelile. Ndeza pakati kwenu ndilinde ubuhle obukulu bemisebenzi yenu, ke namhla ndimka ndidani- sekile ndihlazisiwe, ngenxa yemikwa yenu. Yandituma i Nkosi yam ukuba ndisebenze nani ngotando. Ndeza ndinjalo, ke namhla nditi ndakusingasinga kwelilizwe lobuhle, ndikedamile ndiyalila, inyembezi zegazi ndakuku- mbula usizi analo um-Dali warn ngenxa yenu bantwana bake, ukuswela kwenu inyameko ngaye. Kangelani uku- cuma kwamasimi enqblowa ebusweni belanga, asisikisiki, ndixeleleni ukuba u Tixo akanitandi na ? Kangelani ama- simi ombona, kanindixelele ukuba u-Tixo akanitandi na ? Kangelani uhlaza lwenca oluhle kakulu nindixelele ukuba u-Tixo akanitandi na ? U Tixo uyanqonqoza kwiminyango yentliziyo zenu yonke le minyaka. Kodwa ngalo unyaka ubenqonqoza ngokuvakalayo ngomlingane wam ukufa Ube nexishini elikulu enisingasinga. Apina amadoda ? Bapina abafazi enaninabo mhla ndafika ? Sebese ncwa- beni.

Api na amagwantsa amadodana abegcoba kunye nani ekufikeni kwam ? Asencwabeni. Zipi na inzwakazi ezi- ngumtinjana ebezinebongo lokwenda kwa nezo bezisenda ekufikeni kwam ? Sezise ncwabeni. Api na amakwenkwe esikula abecwayitile ukungenela umnyadala wamaxoba esi- kula ngale Kresmesi kwanamanye ayilo ntanga abefunzele kwakuyo ? Se’bese ncwabeni.

Lilizwi lo Tixo ongcwele elibabizayo lisiti—“ Vukani niye emgwebeni.” Bahambile nakuba bebengafuni. Kodwa akuseko lizwi limbi xa u-Yehova elaule. Yeha ! kuni bantu. U Bawo u 1886 ute uyakuvuya ukuba ndize ndife, xa lifikileyo ixesha lam. Ndandingakolwa ukuba unyanisile, kanti yinyaniso elozwi ndiyakuya ke ngoko-. Ndityafisiwe ngumhlaba na zizono zawo. Ndiyavuya ukuba ndizakugoduka. Kodwa intliziyo yam iyopa ngenxa yenu bantwana baka Tixo, zindlalifa zezulu zatandwayo ngo­tando olungenambaliso. Nicinga ntoni na ? Buyi ntoni na ubulumko benu? Niyazi na ukuba u Tixo enizimisele ukuba ningamlandeli amatuba ake aninikeleyo oxolelo lwe- zono aya alula ? Nilidelile eli lizwi lo Tixo wenu, oteta nani ngotando onibiza ngamandla otando olukulu kangakanana. Elogama lika Kr.’stu eninalo ligama eli- ngcwele. Bonke ubomi benu bufihlakele kulo. Inkohla- kalo nokuncbla kwenu noko zikoyo nje ezonto nihamba pantsi kwelogama lingcwele, ningabazibiza ngobu Kris- tu.

 ISIGIDIMI SAMAXOSA, JANUARY 2, 1888. 7